סם קנדריקס

סם קנדריקס (באנגלית: Sam Kendricks; נולד ב-7 בספטמבר 1992) הוא אתלט אמריקאי, פעמיים רצופות אלוף העולם (לונדון 2017, דוחה 2019), זוכה מדליית ארד אולימפית (ריו דה ז'ניירו 2016) ופעמיים סגן אלוף העולם באולם (פורטלנד 2016, ברמינגהאם 2018) בקפיצה במוט.

ביוגרפיה
קנדריקס נולד וגדל באוקספורד שבמיסיסיפי בארצות הברית. הוא בנם של סקוט ומרני, ולו אח תאום. אביו היה רץ למרחקים בינוניים באוניברסיטת מיסיסיפי, ואימן את קנדריקס בתקופת לימודיו בתיכון. קנדריקס הצטיין בנעוריו בקפיצה במוט, ריצות, ובכדורגל. ב-2011, נבחר לאתלט השנה בתיכונים במיסיסיפי, לאחר שזכה באליפות המדינה בקפיצה במוט, בה השווה את שיא האליפות.

קריירה מקצועית 
ב-2012, החל ללמוד ולהתאמן באוניברסיטת מיסיסיפי.

2013 
זכה באליפות ה-NCAA, בתוצאה של 18-8.25 רגל (5.70 מטר), והיה בין המועמדים לזכייה בגביע באוורמן. בנוסף, זכה במדליית זהב, באוניברסיאדת קאזאן, בתוצאה של 5.60 מטר.

2014 
זכה בפעם השנייה באליפות ה-NCAA, בתוצאה של 18-10.25 רגל (כ-5.75 מטר). 

לאחר שלוש שנים באוניברסיטה החליט לעבור להתחרות כמקצוען. טנסי.

2015
באליפות העולם, שנערכה באוגוסט בבייג'ינג, סיים במקום התשיעי בתוצאה של 5.65 מטר.

2016
ב-11 במרץ, בתחרות שנערכה באולם בפורטלנד אורגון, קבע שיא אישי של 5.90 מטר. שבוע לאחר מכן, זכה במדליית כסף באליפות העולם באולם, בתוצאה של 5.80 מטר, אחרי רנו לאבילני מצרפת שקבע שיא אליפות חדש של 6.02 מטר. בתחרות ליגת היהלום, שנערכה באצטדיון הלאומי בייג'ינג ב-18 במאי אותה שנה, הוא קבע שיא אישי חדש של 5.92 מטר.

באולימפיאדת ריו, זכה קנדריקס במדליית ארד בקפיצה במוט, בתוצאה של 5.85 מטר, אחרי טיאגו דה סילבה מברזיל שקבע שיא אולימפי חדש של 6.03 מטר, והאלוף האולימפי היוצא שיאן העולם, רנו לאבילני (5.98 מטר). במהלך אחת הקפיצות, עצר קנדריקס את ריצתו כדי לעמוד דום בזמן שהתנגן המנון ארצות הברית.

2017
בחודש יוני קבע שיא אישי חדש כשעבר גובה של 6.00 מטר.

אלוף עולם
חודשיים לאחר מכן, באליפות העולם שנערכה בחודש אוגוסט בלונדון, הוא זכה במדליית זהב בתוצאה של 5.95 מטר, לפני פיוטר ליסק מפולין (5.89 מטר) ורנו לאבילני (5.89 מטר).

2018
באליפות העולם באולם, זכה במדליית כסף בתוצאה של 5.85 מטר לאחר המנצח לאבילני.

2019
באליפות ארצות הברית שנערכה בחודש יולי, זכה קנדריקס במדליית זהב בשיא צפון אמריקה של 6.06 מטר. באליפות העולם הגן על תוארו, וזכה במדליית זהב בתוצאה של 5.97 מטר.

2020
בפברואר 2020, שיפר את שיאו האישי באולם, כשעבר גובה של 6.01 מטר.

2021 
ביולי 2021, אובחן כנושא את נגיף הקורונה בזמן שהותו בכפר האולימפי, ונאלץ להחמיץ את אולימפיאדת טוקיו 2020.

חיים אישיים 
במקביל להחלטתו, להתחרות כמקצוען, הוא המשיך במסלול הכשרת כוחות מילואים של צבא ארצות הברית, סיים קורס קצינים, והוא מוצב ביחידת הובלה

קישורים חיצוניים 

 סם קנדריקס באתר אוניברסיטת מיסיסיפי

הערות שוליים

קופצים במוט אמריקאים
אתלטים באולימפיאדת ריו דה ז'ניירו (2016)
אלופי עולם באתלטיקה
זוכי מדליית ארד אולימפית אמריקאים: אתלטיקה
אמריקאים שנולדו ב-1992
קופצים אמריקאים באולימפיאדת טוקיו (2020)